จัดธีม 12 หุ้นเด็ดมีประเด็นหนุน แนวโน้ม Outperform
จัดธีม 12 หุ้นเด็ดมีประเด็นหนุน แนวโน้ม Outperform 
28 ก.ย. 2560

บล.ไอร่า ระบุในบทวิเคราะห์ (28 ก.ย.) คาด SET มีโอกาสปรับขึ้น แม้ยังมีความไม่แน่นอนจากสถานการณ์คาบสมุทรเกาหลี แต่คาดได้รับ Sentiment ที่เป็นบวกจากแผนการปฏิรูปภาษี ของ ปธน.โดนัลด์ ทรัมป์ ที่เสนอปรับลดลงทั้งภาษีรายได้นิติบุคคล และบุคคลธรรมดา แต่อย่างไรก็ตามคาดต้องใช้ระยะเวลาในการพิจารณาและประกาศใช้ และคาดยังคงมีความไม่แน่นอน ปัจจัยในปท.คาด Sentiment เป็นบวกเช่นกัน แม้ล่าสุด กนง.คงอัตราดอกเบี้ยนโยบายไว้ที่ 1.50% แต่มองแนวโน้มเศรษฐกิจดีขึ้น พร้อมปรับเพิ่มเป้าหมายทั้ง GDP และการส่งออกในปี’60 สอดคล้องกับมุมมองของนักลงทุนและกระทรวงพาณิชย์ก่อนหน้านี้
และคาดยังได้รับปัจจัยบวกจาก (1) ราคาน้ำมัน แม้ล่าสุดปรับลดลง แต่คาดในกรอบ 50 – 52 USD ยังส่งผลดีต่อหุ้นในกลุ่มพลังงาน เช่น PTT และ PTTEP เป็นต้น และ (2) Window Dressing ปิดงบไตรมาส 3 ปลายเดือนนี้
ขณะที่แนะติดตามหุ้นกลุ่มส่งออกที่คาดได้รับปัจจัยบวกจากเงินบาท ล่าสุด 33.30 บาท อ่อนค่าลงจากต้นสัปดาห์ที่ 33.06 บาท
ยังแนะจับตา
(1) กลุ่มอาหาร ได้รับประโยชน์จากการส่งออกที่เพิ่มขึ้น เช่น BR เป็นต้น
(2) กลุ่มธนาคาร ได้รับประโยชน์จากการฟื้นตัวของเศรษฐกิจไทย เช่น BBL, KBANK
(3) กลุ่มปิโตรเคมี ได้รับประโยชน์จากผลการดำเนินงานที่ยังคงแข็งแกร่ง เช่น IVL และ PTTGC เป็นต้น
(4) กลุ่มพลังงาน เช่น TOP และ SPRC แนวโน้มผลการดำเนินงานดี ค่าการกลั่นปรับตัวสูงขึ้น และ PTT ที่ผลการดำเนินงานยังมีความแข็งแกร่งต่อเนื่อง
(5) กลุ่มสื่อและสิ่งพิมพ์ โดยบริษัทที่ได้รับประโยชน์จากค่าโฆษณาที่คาดว่าจะฟื้นตัวต่อเนื่องในช่วง 2Q/60 และเรตติ้งที่อยู่ในอันดับต้นๆ เช่น MONO และ WORK
(6) กลุ่มท่องเที่ยว ได้รับประโยชน์จากการฟื้นตัวของการท่องเที่ยว เช่น CENTEL, MINT
(7) กลุ่มขนส่ง ยังได้รับผลดีจากการท่องเที่ยว เช่น AOT ส่วนที่ได้รับผลดีจากดัชนีค่าระวางเรือที่ปรับขึ้นต่อเนื่อง เช่น PSL